Diari Oficial de la Generalitat Valenciana


Sumari del DOGV 9095, del 28-05-2021 (2021/5972)

RESOLUCIÓ de 26 de maig de 2021, de la directora general de Cultura i Patrimoni, de concessió d'ajudes per a l'organització d'activitats culturals i artístiques.
-----------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5972


Data del document
:   26-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 de maig de 2021, de la directora general de Cultura i Patrimoni, de concessió d'ajudes per a l'organització d'activitats culturals i artístiques. [2021/5972]  
L'Ordre 11/2020, de 21 de juliol, de la Conselleria d'Educació, Cultura i Esport (DOGV 8865, de 24.07.2020), va aprovar les bases per a la concessió d'ajudes per al foment i suport d'activitats culturals i artístiques.  
La Resolució de 24 de novembre de 2020 (DOGV 8962, de 27.11.2020) convoca ajudes per a l'organització d'activitats culturals i artístiques.  
L'objecte de les ajudes és contribuir a la promoció, difusió, disseny i organització d'activitats no lucratives de promoció cultural i artística, que hagen sigut realitzades entre l'1 de novembre de 2020 i el 15 de setembre de 2021, per a les modalitats A i C, i entre el 16 de setembre de 2020 i el 15 de setembre de 2021 per a la modalitat B.   
Una vegada finalitzat el termini de presentació de sol·licituds, esmenades les deficiències i instruïts els corresponents expedients, es va constituir la comissió tècnica d'avaluació el dia 29 d'abril de 2021, que va efectuar la valoració de les sol·licituds presentades i va proposar la distribució d'aquestes subvencions. A la vista del seu informe, i de la proposta de resolució del subdirector general de Patrimoni Cultural i Museus, resolc:  
  
Primer   
Concedir, de conformitat amb l'ordre que estableix les bases i la resolució de convocatòria, les subvencions a les entitats que apareixen relacionades en els annexos I (modalitat A), II (modalitat B), III (modalitat C), per la quantia que s'hi determina i per un import global d'1.200.000,00 €, dels quals 500.000,00 € corresponen a la modalitat A; 500.000,00 €, a la B, i 200.000,00 €, a la C, que es finançaran amb càrrec a la línia S6418000, programa 68.47.64.383.82.3, del pressupost de la Generalitat per a l'any 2021.  
  
Segon  
Desestimar les sol·licituds que figuren en l'annex IV (modalitat A), V (modalitat B) i VI (modalitat C) pels motius indicats en cada cas.  
  
Desestimar les activitats que figuren en els annexos VII (modalitat A) i VIII (modalitat B), de les sol·licituds valorades.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, de bon govern i participació ciutadana de la Comunitat Valenciana.  
  
Quart  
Aquestes subvencions s'acullen al règim de minimis establit en el Reglament (CE) núm. 1407/2013, de la Comissió, de 18 de desembre (DOUE número L 352/1, de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
Cinqué  
El pagament de les subvencions s'efectuarà una vegada realitzada i justificada l'activitat, d'acord amb la sol·licitud presentada; l'article 12 de l'Ordre 35/2016, de 21 de juliol, la Llei 1/2015, de 6 de febrer, d'hisenda pública i del sector públic instrumental i de subvencions, i la present resolució de concessió.  
  
Sisé  
L'incompliment dels fins de la subvenció o d'algun dels supòsits contemplats en l'article deu de les bases donaran lloc a la revocació de la concessió, i serà exigible el reintegrament en cas de no efectuar-se voluntàriament pel beneficiari i sense perjudici de les altres responsabilitats a què done lloc aquest incompliment.  
D'acord amb el que disposen els articles 123 i 124 de la Llei 39/2015, d'1 octubre, del procediment administratiu comú de les administracions públiques i articles 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant l'òrgan que ha dictat l'acte en el termini d'un mes des de l'endemà de la seua notificació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos des de l'endemà de la seua notificació.  
  
València, 26 de maig de 2021.- La directora general de Cultura i Patrimoni: Carmen Amoraga Toledo.